
Comisia pentru Buget,

Finanţe şi Bănci
Bucureşti, 08.03.2021 

Nr. 4c-2/ 239
PLx. 439/2020
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul suplimentar asupra proiectului de Lege pentru aprobarea Ordonanţei de urgenţă a Guvernului nr.99/2020 privind unele măsuri fiscale, modificarea unor acte normative şi prorogarea unor termene,  trimis spre dezbatere pe fond, cu adresa nr.PLx.439/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

Comisia pentru Buget,

Finanţe şi Bănci
Bucureşti, 08.03.2021 

Nr. 4c-2/ 239
PLx. 439/2020
RAPORT SUPLIMENTAR
asupra proiectul de Lege pentru aprobarea Ordonanţei de urgenţă a Guvernului nr.99/2020 privind unele măsuri fiscale, modificarea unor acte normative şi prorogarea unor termene
În ședința Comitetului liderilor grupurilor parlamentare din data de 22 februarie 2021, s-a hotărât retrimiterea proiectului de Lege pentru aprobarea Ordonanţei de urgenţă a Guvernului nr.99/2020 privind unele măsuri fiscale, modificarea unor acte normative şi prorogarea unor termene, Comisiei pentru buget, finanţe şi bănci, pentru întocmirea unui nou raport.
Senatul, în calitate de primă Cameră sesizată, a adoptat proiectul de Lege în ședința din data de 21 iulie 2020.
Conform prevederilor art. 75 din Constituţia României, republicată, şi ale art. 91 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Membrii comisiei au examinat proiectul de Lege și avizele favorabile ale Comisiei pentru sănătate şi familie și Comisiei pentru politică economică, reformă şi privatizare, precum și ale Consiliului Legislativ și Consiliului Economic și Social.
Proiectul de Lege supus dezbaterii are ca obiect de reglementare stabilirea unor facilităţi fiscale în domeniul impozitului specific unor activităţi (sectorul turistic, hotelier, restaurante şi alimentaţie publică), al taxei pe valoarea adaugată, impozitului pe profit şi impozitului pe veniturile microîntreprinderilor, precum şi suspendarea sau neînceperea executării silite în anumite situaţii, şi prorogarea unor termene. De asemenea, se prevede acordarea de scutiri de la plata unor sume aferente contractelor de închiriere a plajelor.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa cu prezenţă fizică şi online din data de 4 martie 2021.
La lucrările Comisiei, deputaţii și-au înregistrat prezența conform listei de prezenţă.
La dezbaterea proiectului de lege au participat domnul Lucian-Ovidiu Heiuș - secretar de stat și doamna Gheorghița Toma – șef serviciu, din cadrul Ministerului Finanțelor.

      În urma dezbaterii proiectului de lege şi a opiniilor exprimate, deputații prezenți la lucrări, au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege pentru aprobarea Ordonanţei de urgenţă a Guvernului nr.99/2020 privind unele măsuri fiscale, modificarea unor acte normative şi prorogarea unor termene, în forma prezentată de Guvern.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUŢUCĂ
	SECRETAR,

Iulius Marian FIRCZAK


Şef serviciu

Giorgiana Ene

Consilier parlamentar
Alexandra Nistor
Anexă

Amendamente admise

În urma dezbaterii, Comisia propune adoptarea proiectului de Lege cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	Titlul legii:

LEGE

pentru aprobarea Ordonanţei de urgență a Guvernului nr.99/2020 

privind unele măsuri fiscale, modificarea unor acte normative şi prorogarea unor termene
	Nemodificat
	

	2. 
	Articol unic.- Se aprobă Ordonanţa de urgenţă a Guvernului nr.99 din 25 iunie 2020 privind unele măsuri fiscale, modificarea unor acte normative şi prorogarea unor termene, publicată în Monitorul Oficial al României, Partea I, nr.551 din 25 iunie 2020, cu următoarele modificări:
	Articol unic.- Se aprobă Ordonanţa de urgenţă a Guvernului nr.99 din 25 iunie 2020 privind unele măsuri fiscale, modificarea unor acte normative şi prorogarea unor termene, publicată în Monitorul Oficial al României, Partea I, nr.551 din 25 iunie 2020.
	Tehnică legislativă

	3. 
	1.
La articolul I,  alineatul (4) va avea următorul cuprins:

„(4) Prin derogare de la prevederile art.8 alin.(1) din Legea nr.170/2016, declararea și plata impozitului specific aferent semestrului I al anului 2020 se efectuează până la data de 25 decembrie 2020, inclusiv.”
	Se elimină
	Tehnică legislativă (termenele din forma adoptată de Senat sunt depășite)

	4. 
	2.
Articolul VI va avea următorul cuprins:

„Articolul III din Ordonanța de urgență a Guvernului nr.90/2020 pentru modificarea Ordonanței Guvernului nr.6/2019 privind instituirea unor facilități fiscale, precum și pentru modificarea altor acte normative, publicată în Monitorul Oficial al României, Partea I, nr.459 din 29 mai 2020, se modifică și va avea următorul cuprins:
Art.III.-
(1)
Termenul prevăzut la art.VII alin.(4) din Ordonanța de urgență a Guvernului nr.29/2020 privind unele măsuri economice și fiscal-bugetare, publicată în Monitorul Oficial al României, Partea I, nr.230 din 21 martie 2020, cu modificările ulterioare, se prorogă până la data de 25 decembrie 2020, inclusiv.

(2)
Termenul prevăzut la art.XIII alin.(1) din Ordonanța de urgență a Guvernului nr.48/2020 privind unele măsuri financiar-fiscale, publicată în Monitorul Oficial al României, Partea I, nr.319 din 16 aprilie 2020, cu modificările ulterioare, se prorogă până la data de 25 decembrie 2020, inclusiv.”
	Se elimină
	Tehnică legislativă (termenele din forma adoptată de Senat sunt depășite)

